Lav et referat af nedenstående tekst:

Tekst:
En del af landets boligsælgere opgiver hvert år at få solgt huset. Værst ser det ud for boligsælgerne i Nordjylland på Læsø og Mors. Årsagen er ofte, at der ikke har meldt sig en køber på banen, eller at de bud, der er afgivet, efterlader sælger med et alt for stort minus på kontoen. Boligsiden.dk har undersøgt i, hvilke af landets kommuner flest tager deres hus af markedet uden at få det solgt. - Ved at kigge på salgsprocenten, kan vi se, hvor stor en andel af de huse, som er fjernet fra udbudslisterne, der rent faktisk er blevet solgt. Og overraskende mange steder lykkes det ganske enkelt ikke at få lukket en handel. I 18 kommuner gælder det i over en tredjedel af de tilfælde, hvor et hus forlader markedet, siger Birgit Daetz, der er kommunikationsdirektør hos Boligsiden.dk. Øverst på listen over kommuner med den laveste salgsprocent er Læsø, hvor det kun er 37 procent af de huse, der blev taget af markedet i 2017, der blev solgt. Det vil sige, at 63 procent af sælgerne opgiver at få en underskrift på salgskontrakten. Kommunerne Samsø og Struer kommer ind som nummer to og tre på listen med salgsprocenter på henholdsvis 40 procent og 55 procent. I det øvrige Nordjylland ser salgsprocenterne sådan ud: Hjørring: 59 Frederikshavn: 62 Morsø: 62 Brønderslev: 63 Jammerbugt: 63 Vesthimmerland: 63 Mariagerfjord: 65 - Årsagerne, til at man vælger at fjerne sit hus fra udbudslisterne, varierer naturligvis. Mens nogle har forsøgt at sælge i mange år, er andre kortvarigt på markedet, før de beslutter sig for at vente til et mere gunstigt tidspunkt. Andre vælger at udleje i stedet for at sælge, hvis de eksempelvis har købt nyt, men ikke kan finde nogen, der kan overtage den gamle bolig, siger Birgit Daetz. Hun råder boligsælgere, der har haft boligen til salg længe at tage en pause. Af de 22 dårligst sælgende kommuner er de otte nordjyske. Du kan se hele listen fra boligsiden.dk herunder. KOMMUNE SALGSPROCENT ANTAL FJERNET ANTAL SOLGT Læsø 37 % 43 16 Samsø 40 % 84 34 Struer 55 % 319 176 Kalundborg 56 % 763 426 Assens 58 % 603 351 Hjørring 59 % 860 504 Middelfart 60 % 581 347 Syddjurs 62 % 695 429 Frederikshavn 62 % 937 585 Morsø 62 % 245 153 Brønderslev 63 % 514 324 Jammerbugt 63 % 640 404 Vesthimmerland 63 % 593 376 Nordfyns 64 % 439 280 Silkeborg 64 % 1.297 835 Vordingborg 64 % 759 489 Varde 64 % 684 441 Norddjurs 64 % 455 294 Haderslev 65 % 623 404 Rudersdal 65 % 948 617 Mariagerfjord 65 % 572 373 Holbæk 65 % 1.022 669 (Salgsprocenten angiver, hvor stor en andel af de boliger, som bliver taget af markedet, der bliver solgt. Opgørelsen dækker over villaer og rækkehuse. Kilde: Boligsiden.dk)

Referat:
I de nordjyske ø-kommuner er det så svært at sælge hus, at op mod 63 procent helt opgiver og pakker Til Salg-skiltet sammen igen.